Hanna Birna Kristjánsdóttir innanríkisráðherra veitti í síðustu viku forsvarsmönnum Landhelgisgæslunnar heimild til að ganga til samninga vegna áframhaldandi leigu á tveimur björgunarþyrlum til fjögurra ára . Landhelgisgæslan hefur nú þegar gengið frá samningum vegna leigunnar . „ Með leigusamningnum hefur verið eytt þeirri óvissu sem ríkt hefur í þyrlubjörgunarmálum Landhelgisgæslunnar . Í framhaldi af þessari niðurstöðu mun ráðherranefnd um ríkisfjármál taka ákvörðun um tímasetningu útboðs vegna kaupa á langdrægum björgunarþyrlum sem framtíðarlausn í þyrlubjörgunarmálum þjóðarinnar . Georg Lárusson , forstjóri Landhelgisgæslunnar , var afar sáttur við þessa niðurstöðu og ákvörðun ráðherra enda í samræmi við tillögu Landhelgisgæslunnar , “ segir í tilkynningu frá Landhelgisgæslunni .